CELEX: 62017TA0344
Language: hu
Date: 2022-03-30 00:00:00
Title: T-344/17. sz. ügy: A Törvényszék 2022. március 30-i ítélete – Latam Airlines Group és Lan Cargo kontra Bizottság („Verseny – Kartellek – A légi árufuvarozás piaca – Az EUMSZ 101. cikkbe, az EGT-Megállapodás 53. cikkébe, valamint a Közösség és Svájc között létrejött légi közlekedési megállapodás 8. cikkébe ütköző jogsértést megállapító határozat – A légi árufuvarozási szolgáltatások árösszetevőinek (üzemanyagpótdíj, biztonsági pótdíj, a pótdíjak utáni jutalékfizetés) összehangolása – Információcsere – A Bizottság joghatósága – Elévülés – A ne bis in idem elve – A hátrányos megkülönböztetés tilalma – Védelemhez való jog – Állami kényszer – Egységes és folyamatos jogsértés – A bírság összege – Az eladások értéke – A jogsértés súlya – Enyhítő körülmények – Kifejezetten csekély mértékű részvétel – Arányosság – Korlátlan felülvizsgálati jogkör”)

2022.5.23.   
            
            
               HU
            
            
               Az Európai Unió Hivatalos Lapja
            
            
               C 207/32
            
         
      A Törvényszék 2022. március 30-i ítélete – Latam Airlines Group és Lan Cargo kontra Bizottság
      (T-344/17. sz. ügy) (1)
      
      („Verseny - Kartellek - A légi árufuvarozás piaca - Az EUMSZ 101. cikkbe, az EGT-Megállapodás 53. cikkébe, valamint a Közösség és Svájc között létrejött légi közlekedési megállapodás 8. cikkébe ütköző jogsértést megállapító határozat - A légi árufuvarozási szolgáltatások árösszetevőinek (üzemanyagpótdíj, biztonsági pótdíj, a pótdíjak utáni jutalékfizetés) összehangolása - Információcsere - A Bizottság joghatósága - Elévülés - A ne bis in idem elve - A hátrányos megkülönböztetés tilalma - Védelemhez való jog - Állami kényszer - Egységes és folyamatos jogsértés - A bírság összege - Az eladások értéke - A jogsértés súlya - Enyhítő körülmények - Kifejezetten csekély mértékű részvétel - Arányosság - Korlátlan felülvizsgálati jogkör”)
      (2022/C 207/41)
      Az eljárás nyelve: angol
      
         Felek
      
      
         Felperesek: Latam Airlines Group SA (Santiago, Chile), Lan Cargo SA (Santiago) (képviselők: B. Hartnett barrister, O. Geiss és W. Sparks ügyvédek)
      
         Alperes: Európai Bizottság (képviselők: A. Dawes, H. Leupold és G. Koleva meghatalmazottak, segítőjük: G. Peretz QC)
      
         Az ügy tárgya
      
      Az EUMSZ 101. cikk, az EGT-Megállapodás 53. cikke és az Európai Közösség és a Svájci Államszövetség között létrejött légi közlekedési megállapodás 8. cikke szerinti eljárásban (AT.39258 – „légi teherszállítás” ügy) 2017. március 17-én hozott C(2017) 1742 final bizottsági határozat felperesekre vonatkozó részében történő megsemmisítése, illetve másodlagosan a velük szemben kiszabott bírság összegének csökkentése iránt az EUMSZ 263. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék az EUMSZ 101. cikk, az EGT-Megállapodás 53. cikke és az Európai Közösség és a Svájci Államszövetség között létrejött légi közlekedési megállapodás 8. cikke szerinti eljárásban (AT.39258 – „légi teherszállítás” ügy) 2017. március 17-én hozott C(2017) 1742 final bizottsági határozat 1. cikke (1) bekezdésének i) és j) pontját, (3) bekezdésének i) és j) pontját, valamint (4) bekezdésének i) és j) pontját megsemmisíti.
               
            
                  2)
               
               
                  A Törvényszék az említett határozat 1. cikke (2) bekezdésének i) és j) pontját megsemmisíti annyiban, amennyiben e cikk megállapítja, hogy a Latam Airlines Group SA és a Lan Cargo SA részt vett egyrészt az egységes és folyamatos jogsértésnek a biztonsági pótdíjjal és a jutalékfizetés megtagadásával kapcsolatos összetevőjében, másrészt pedig 2005. július 22-ét megelőzően az egységes és folyamatos jogsértésnek az üzemanyagpótdíjjal kapcsolatos összetevőjében.
               
            
                  3)
               
               
                  A Törvényszék e határozat 3. cikkének i) pontját megsemmisíti.
               
            
                  4)
               
               
                  A Törvényszék a Latam Airlines Grouppal és a Lan Cargóval szemben egyetemlegesen kiszabott bírság összegét 2 244 000 euróban állapítja meg.
               
            
                  5)
               
               
                  A Törvényszék a keresetet az ezt meghaladó részében elutasítja.
               
            
                  6)
               
               
                  A Törvényszék az Európai Bizottságot kötelezi a költségek viselésére.
               
            
         (1)  HL C 239., 2017.7.24.